stanford-oval/wikipedia huggingface dataset:
One Time
ביאורים

↑  הכוונה היא לדמות הרובוט "וול-E" מסרט האנימציה
↑  המקור באנגלית: “It was really cool going from my webcam to professional videos”
↑  המקור באנגלית: “It was really cool going from my webcam to professional videos”
↑  המקור באנגלית: "Bieber does seem to share many of the qualities that made his idols the pop/R&B superstars they've become, including a clear, supple voice, pinup-boy looks, and bona fide instrument skills"
↑  ביצועי הגרסה האקוסטית של השיר מופיעים ב#הגרסה האקוסטית
אדה פרוזאית

עמוד השער של האדה הפרוזאית מספר מהמאה ה-18 לערך
האֶדָה הפרוזאית (באיסלנדית: Snorra-Edda) היא מקור עיקרי למחקר של המיתולוגיה הנורדית לצד האדה הפואטית, שחוברה על ידי המנהיג הפוליטי האיסלנדי בן המאה ה-13 וחוקר השירה הנורדית העתיקה סנורי סטורלוסון, שבעצמו היה נוצרי. יש הסבורים כי מטרתו העיקרית של סנורי בכתיבת הספר הייתה לשמר את השירה הסקאלדית העתיקה של איסלנד. בשירה זו נעשה שימוש רב במטפורות מיתולוגיות, ובלי להכיר היטב את סיפורי המיתולוגיה הנורדית לא היה ניתן להבינה. לפיכך, רצה סנורי לכתוב ספר שיסכם את סיפורי המיתולוגיה, אם כי תוך הכללתה בתוך סיפור מסגרת ששאוב מהמסורת הנוצרית והיוונית-קלאסית.
כיום מוסכם במחקר שעבודותו של סנורי סטורלסון הוותה התאמה של המיתולוגיה הנורדית כך שתתאים לקוסמולוגיה הנוצרית, וכך דמויות מסוימות (לדוגמה לוקי) הוצגו באופנים המזכירים את דמותו של השטן הנוצרי.
האדה הפרוזאית מורכבת מארבעה חלקים:
פרולוג המכיל תקציר של סיפור הבריאה המקראי והמבול, תוך ניסיון ליישב בין סיפור המבול המקראי, האיליאדה והאודיסיאה לבין המיתולוגיה הנורדית. לפי סיפור המסגרת, האלים הנורדיים אינם אלא פליטי טרויה, בהנהגת אודין, שנמלטו ממנה לאחר שנחרבה בידי היוונים. הפליטים מתיישבים בצפון הרחוק. כך מתחבר סיפור המסגרת לחלק השני, והעיקרי של היצירה, "ההטעיה של גילבי".
"ההטעיה של גילבי" (Gylfaginning): חלק זה, בן כ-20 אלף מילים, מכיל סיפורים רבים המכונסים בסיפור מסגרת ובו גילבי, מלך שוודיה, מתחפש לזקן בשם גנגלרי, ויוצא לעבר אסגארד כדי לבחון את חוכמתם וכוחם של האסיר, חבורת הפליטים מטרויה, במשכנם. בבואו לשם נכנס גילבי להיכל עצום ופגש בתוכו שלושה מלכים עטורי כתרים. המראה אינו אלא אשליה אופטית שנוצרת בידי אודין ואנשיו, שמנסים לרמות את גילבי כדי לשוות לעצמם מראה אלוהי. במסגרת האשליה, רואה גילבי שלושה מלכים. המלך הראשון היה "הנעלה", השני נקרא "הפחות קמעא במעלתו", והשלישי כונה בשם "השלישי". בכל סיפור וסיפור מציג גילבי שאלה על אורחות חייהם של האלים, ותשובות המלכים יוצרת מאגר מידע עשיר בפרטים, בצורת מעשיות ואגדות, על בריאת העולם, הופעת הענק הראשון, האירועים הדרמטיים שיתרחשו בראגנארוק (דמדומי האלים) וצמיחת העולם החדש. בסיום דבריהם נעלמים המלכים וגילבי מוצא עצמו עומד במרחב פתוח ללא כל רמיזה לכל שנגלה אליו.
"שפת השירה" (Skáldskaparmál): חלק זה, בן כ-50 אלף מילים, הוא ברובו דיאלוג בין בראגי, אל השירה, ואגיר, אל הים. השניים נוטלים חלק במשתה שנערך במשכן האלים אשר באסגארד, ויושבים זה בצד זה. במהלך המשתה מפגין בראגי באוזני אגיר את כישוריו באומנות כתיבת השירה הסקאלדית, ומוסר לו תוך כדי גם מידע מיתולוגי עשיר.
"הוטטאל" (Háttatal): חלק זה, בן כ-20 אלף מילים, כולל שלוש פואמות שנכתבו לכבוד הוקון ה-4, מלך נורווגיה. יתר פרקיו עוסקים בעץ העולם, בבריאת אסגארד, משכן האלים ובבניית החומה סביבו, וכן דנים באלים, בתפקידיהם ובגורלם, בעימותי ת'ור עם הענקים, וגם מספרים אודות הזאב פנריר, אויבם המושבע של האלים, אשר באחרית הימים ישתחרר מכבליו ויטרוף את גופותיהם.
הספר מסתיים באחרית דבר, המציינת כי הסיפורים המיתולוגיים המוזכרים בו אינם אלא אשליה, וכי האלים הם פליטי טרויה. תור, למשל, זהה להקטור, ולוקי, דמות הצללים שנעה בין האלים לענקים, אינו אלא אודיסאוס.
אבראהים בן מוחמד

| --- | --- |

 לידה:  16 באפריל 630 אל-מדינה, Muhammad in Medina 
 פטירה:  27 בינואר 632 (בגיל שנה ו־9 חודשים) אל-מדינה, ח'ליפות ראשידון 
 מקום קבורה:  אל-בקיע 
 השקפה דתית:  אסלאם 
 
אבראהים בן מוחמד (בערבית: إِبْرَاهِيم ٱبْن محمد; 630 – 632) היה הבן של נביא האסלאם מוחמד ומאריה אל-קבטיה.
פטירה

אבראהים נפטר בגיל צעיר. לפי גרסה אחת הוא נפטר בגיל שנה ו-6 חודשים, אחרים טוענים שהוא נפטר בגיל שנה ו-4 חודשים, בעוד שיש הגורסים כי הוא נפטר בגיל שנה ו-10 חודשים. הוא נפטר ונקבר באל-מדינה.
הערות שוליים

↑  Revolvy LLC, "Ibrahim ibn Muhammad" on Revolvy.com, www.revolvy.com (באנגלית)
| --- | --- |
בקרת זהויות :  TDVİA: ibrahim--b-muhammed 
ערך זה הוא קצרמרבנושא אישים ובנושא אסלאם. אתם מוזמנים לתרום לוויקיפדיה ו.
אדה טרבאי

| --- | --- |

 לידה:  11 במרץ 1932 בודפשט, ממלכת הונגריה 
 פטירה:  9 בנובמבר 2019 (בגיל 87) 
 מדינה:  הונגריה 
 מקום לימודים:  אוניברסיטת אטווש לוראנד, האוניברסיטה לתאטרון ולקולנוע 
 צאצאים:  דוד טרבאי 
 פרסים והוקרה:  פרס סטפאנוס (2001)  אות מסדר ההצטיינות של הונגריה בדרגת קצין (1992)  פרס אטילה יוז'ף (1993)  מסדר ההצטיינות של הרפובליקה ההונגרית (1993) 
 
אדה טרבאי (בהונגרית: Tarbay Ede; ‏3 במרץ 1932 – 9 בנובמבר 2019) היה סופר, משורר, מתרגם ומחזאי יהודי-הונגרי זוכה פרס אטילה יוז'ף (הפרס הספרותי הממלכתי הגבוה בהונגריה).
ביוגרפיה

אדה טרבאי נולד בבודפשט. אביו, יוז׳ף טרבאי, היה יליד מזקבשד, אימו יוספה שמש, ילידת ג׳ולה-פהרבר. אדה טרבאי התחיל את לימודיו הגבוהים באוניברסיטת אטווש לוראנד, והמשיך באוניברסיטה לאמנויות התיאטרון והקולנוע בבודפשט. כבר במהלך לימודיו התחיל לפרסם סיפורים, שירי ילדים ותרגומים. עם סיום לימודיו ב-1957 הוא התחיל לעבוד כדרמטורג בתיאטרון מישקולץ. בין 1959 ל-1965 הוא עבד במחלקת הנוער של הטלוויזיה ההונגרית. מ-1965 עד 1974, ובין 1979 ל-1992 היה דרמטורג בתיאטרון הבובות הלאומי. במהלך השנים הללו, פרסם מעל 30 ספרי ילדים, והיה שותף ליצירת כמה מסדרות הטלוויזיה הפופולריות ביותר לילדים. מ-1993 עד 2002, הוא לימד ספרות ילדים במכללה להוראה בז׳מבק, ובמקביל, התחיל לפרסם ספרי שירה. מלבד ספרי הילדים והשירה הרבים, יצירתו הענפה כוללת תסריטים, תסכיתים וספרי עיון. אדה טרבאי זכה לפרסים ספרותיים רבים, ביניהם פרס יוז׳ף אטילה, ופרס סטפנוס.
בנו, דוד טרבאי, הוא סופר ומתרגם.
Thugz Mansion

Thugz Mansion הוא שיר של הראפר האמריקאי, טופאק שאקור שיצא לאור כסינגל הראשון מתוך אלבום הסטודיו החמישי שלאחר מותו של שאקור, Better Dayz.
הפקה

לשיר שתי גרסאות פופולריות שראו אור באלבום בשנת 2002. הגרסה הראשונה בנויה סביב גיטרה אקוסטית ומשתתפים בה הראפר נאז והזמר J. Phoenix. השיר נמצא גם באלבום הלהיטים הגדולים של שאקור משנת 2007, Best of 2Pac. הרמיקס הרשמי לגרסה האקוסטית של השיר נקרא Outlawz Remix, ומלבד נאס וג'יי פוניקס משתתף בו גם הראפר יאנג נובל מחבורת האאוטלוז.
ברמיקס השני לשיר, 7" Remix, שנכלל בדיסק השני באלבום הכפול, מופיע הזמר אנטוני המילטון. Thugz Mansion הוא השיר היחידי באלבום Better Dayz שיש לו קליפ (לגרסה האקוסטית). השיר הגיע בשיאו למקום ה-19 במצעד הבילבורד הוט 100 וזכה להצלחה באירופה. הגרסה האקוסטית לשיר מופיעה גם באלבומו של נאס, God's Son, כשהפסקה השנייה של שאקור בשיר מתחלפת בפסקה שונה של נאס.
Thugz Mansion (בתרגום חופשי: אחוזת הבריונים) הייתה תיאורו של שאקור לגן עדן. הוא אחד השירים המופנמים והרוחניים ביותר של טופאק, כשהוא מדבר על כיצד ינוח על משכבו בשלום, וכי בסופו של דבר הוא ימצא אושר כשהוא במקום שבו כל הכאבים והצרות בחייו באים אל קיצם, וכי הוא רוצה להגיע למקום של שלום אחרי שהוא מת. בשיר שאקור מזכיר גם דמויות שונות הקשורות להיסטוריה האפריקאית-אמריקאית התרבותית (מרווין גיי, בילי הולידיי, ג'קי וילסון, סם קוק, מלקולם אקס, מיילס דייוויס) ואירועים פוליטיים (מותה של לטאשה הארלינס), שהוא האמין כי אלו נמצאים בגן העדן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  ארצות הברית | בילבורד הוט 100 | 19 |  |
|  ארצות הברית | בילבורד שירי ה-R&B/היפ הופ | 10 |  |
|  ארצות הברית | בילבורד שירי הראפ | 4 |  |
|  גרמניה | GfK – טופ 100 | 74 |  |
|  הולנד | מצעד 40 הסינגלים ההולנדיים | 73 |  |
|  הממלכה המאוחדת | מצעד הסינגלים הבריטי | 24 |  |
|  ולוניה | אולטראטופ 40 | 18 |  |
|  ניו זילנד | המצעד הניו זילנדי הרשמי | 10 |  |
|  פלנדריה | אולטראטופ 50 | 7 |  |
אאודי Q3 RS

| --- | --- |

דור שני גרסת הספורטבק
 מאפיינים כלליים
 יצרן:  אאודי ספורט תחת אאודי
 שנות ייצור:  2013 - הווה
 הרכבה:  גרמניה גרמניה
 חברת אם:  קבוצת פולקסווגן
 סיווג:  מכונית ספורט
 מרכב:  קרוסאובר, קרוסאובר קופה
 פלטפורמה:  קבוצת פולקסווגן MQB A2
 מפרט טכני
 מנוע:  מנוע בנזין 
 קשר:  ב.מ.וו X3, אלפא רומיאו טונלה
 
אאודי Q3 RS (בגרמנית: Audi Q3 RS) היא מכונית ספורט במרכב קרוסאובר וקרוסאובר קופה, בעלת חמישה מקומות ישיבה, שמיוצרת על ידי אאודי ספורט חברת הבת של אאודי משנת 2013. היא נחשפה ב-19 בפברואר 2013 והוצגה בתערוכת הרכב הבינלאומית של ז'נבה ב-5 במרץ 2013, היא הגיעה לישראל ב-18 ביוני 2014. היא גרסת "הביצועים הגבוהים" לאאודי Q3 והראשונה במשפחת Q של אאודי עם דגם RS. בתערוכת הרכב הבינלאומית של בייג'ינג באפריל 2012 חשפה אאודי את דגם הקונספט המקדים.
דור ראשון (שם קוד 8U)

הדור הראשון יוצר בין השנים 2013 ל-2019. הדור הראשון נחשף בפברואר 2013 והוצג בתערוכת ז'נבה במרץ אותה שנה. זהו דגם ה-RS הראשון במשפחת Q. אמנם מדובר ברכב שטח אך בעל ביצועים גבוהים בעלי הספק גבוה. בעיצוב החיצוני והפנימי מבוססים בעיקרם ולא שונים כמעט מה-Q3 הרגיל אך כוללים עיצוב מעט יותר אגרסיבי וספורטיבי ומושבי ספורט RS ותצוגת RS. ה-Q3 RS הונמך ב-25 מ"מ, לעומת הדגם הרגיל, לטובת שיפור התנהגות הכביש ובכדי לספק חלוקת משקל אידיאלית יותר, אאודי העבירה את המצבר אל תחתית תא המטען. גם עוצמת הבלימה שופרה באמצעות צלחות בלימה גדלות יותר ובנוסף למערכת בקרת יציבות הניתנת לניתוק מלא.
הדור הראשון כלל מנוע בנזין I5 צילינדרים בנפח 2.5 ליטר טורבו המספק 310 כ"ס בין 5,200 ל-6,700 סל"ד ומומנט מרבי של 42.8 קג"מ בין 1,500 ל-5,200 סל"ד. תיבת הילוכים כפולת מצמדים בעלת שבעה הילוכים והנעה כפולה קוואטרו. נתון התאוצה מ-0 ל-100 קמ"ש עומד על 5.2 שניות ומהירות מרבית מוגבלת אלקטרונית של 250 קמ"ש. צריכת הדלק המשולבת עומדת על 11.3 ק"מ לליטר.
דור ראשון (שם קוד 8U) > מתיחת פנים שנת 2015

ב-6 בנובמבר 2014 חשפה אאודי בתערוכת הרכב של לוס אנג'לס את מתיחת הפנים ל-Q3 RS. מתיחת הפנים כללה שינוי בעיצוב החיצוני של הגריל הקדמי המעוצב מחדש ומתחבר על צמד הפנסים הראשיים, שזכו לנגיעת עיצוב קלה. הפנסים הראשיים מוצעים כעת כסטנדרט עם תאורה בטכנולוגיית Xenon Plus ותאורת LED ליום שעוצבה מחדש. בתחום ההנעה אאודי עדכנה את המנוע לתקן הפליטה euro 6 והעלתה את הכוח ב-30 כ"ס ו-3.1 קג"מ לכדי 340 כ"ס ומומנט מרבי של 45.9 קג"מ, שיפור זה גם הוריד את נתון התאוצה מ-5.2 ל-4.8 שניות.
דור ראשון (שם קוד 8U) > אאודי Q3 RS פרפורמנס

אאודי Q3 RS פרפורמנס היא גרסת הביצועים היותר גבוהים ל-Q3 RS שנחשפה ב-4 בפברואר 2016. לעומת ה-RS Q3 הרגילה, חבילת הביצועים מוסיפה 27 כ"ס להספק המרבי ו-1.5 קג"מ למומונט המרבי לכדי 367 כ"ס ולמומנט מרבי של 47.4 קג"מ. תיבת השבעה הילוכים כפולת המצמדים של הדגם הותאמה למנוע המשודרג ועם הנעה לכל הגלגלים זה מספיק לנתון תאוצה מ-0 ל-100 קמ"ש בתוך 4.4 שניות ולמהירות מרבית של 270 קמ"ש, זאת לעומת 4.8 שניות ו-250 קמ"ש ב-RS Q3 הרגילה. גרסה זו הגיעה לישראל ב-8 באוגוסט 2016.
דור ראשון (שם קוד 8U) > מידות

אורך הדור הראשון היה 4,410 מ"מ, רוחב הדור הראשון היה 1,840 מ"מ, גובה הדור הראשון היה 1,595 מ"מ, משקל הדור הראשון עמד על 1,700 ק"ג, בסיס הגלגלים בדור הראשון היה 2,605 מ"מ.
דור שני (שם קוד F3)

הדור השני נחשף ב-26 בספטמבר 2019. הפעם הוסיפה אאודי גרסת ספורטבק (קרוסאובר קופה). שיווק הדור השני בישראל החל ב-25 בפברואר 2020. על המראה הספורטיבי יותר אחראים עיצובים חדשים ואגרסיביים לפגושים מלפנים ומאחור, סופיות אגזוז בולטות, חישקי 20 אינץ' בעיצוב ייחודי (21 אינץ' כאופציה), מראות צד וקורות גג בצבע טיטניום. תא הנוסעים ממשיך את האווירה הספורטיבית עם מושבי ספורט RS, מקרן לוגו RS בדלתות, גלגל הגה קטום בציפוי באלקנטרה או עור, תקרה כהה, וגימור בקרבון בדלתות ובדשבורד. בלוח המחוונים הדיגיטלי (מסך גדול כאופציה) ובמסך מערכת המולטימדיה נמצא ממשקי תצוגה שהותאמו לדגם ביצועים ומציגים נתונים כגון כוחות G, לחץ האוויר בצמיגים, נתוני מומנט והספק, מדידת זמן הקפה ועוד. על התנהגות הכביש הספורטיבית יותר אחראיים כיול RS ספורט למתלים עם הנמכת מרכב של 10 מ"מ, כיול ספורטיבי למערכת ההיגוי ומערכת בלימה RS חדשה עם שישה בוכנות בקליפר וצלחות בילום בקוטר של 375 מ"מ מלפנים ו-310 מ"מ מאחור. לקוחות הדגמים יוכלו לשדרג את המתלים במערכת בקרת שלדה DCC עם בולמים אדפטיביים (RS Sport Plus) ולשדרג את הבלמים הקדמיים לצלחות בילום קרמיות בקוטר של 380 מ"מ וקליפרים מאלומיניום קל משקל במקום פלדה.
מנוע ה-2.5 ליטר החדש עושה שימוש נרחב בחלקי אלומיניום בכדי להפחית ב-26 ק"ג לעומת המנוע הקודם אשר שרת בעבר את ה-RS Q3, הוא גם חזק יותר ב-33 כ"ס מהמנוע הקודם.
הדור השני עושה שימוש במנוע בנזין I5 צילינדרים בנפח 2.5 ליטר טורבו המספק 400 כ"ס בין 5,850 ל-7,000 סל"ד ומומנט מרבי של 48.9 קג"מ המתקבל בין 1,950 ל-5,850 סל"ד. תיבת הילוכים כפולת מצמדים בעלת שבעה הילוכים והנעה כפולה. נתון התאוצה מ-0 ל-100 קמ"ש עומד על 4.5 שניות ומהירות מרבית מוגבלת אלקטרונית של 250 קמ"ש או עם חבילת דינמיק 280 קמ"ש. צריכת הדלק המשולבת עומדת על 8.9 ליטר לכל 100 ק"מ.
דור שני (שם קוד F3) > מידות

אורך הדור השני עומד על 4,506 מ"מ (רגיל) ו-4,507 מ"מ (ספורטבק), רוחב הדור השני עומד על 1,851 מ"מ, גובה הדור השני עומד על 1,561 מ"מ (רגיל) ו-1,538 מ"מ (ספורטבק), משקל הדור השני עומד על 1,775 ק"ג (רגיל) ו-1,790 ק"ג (ספורטבק), בסיס הגלגלים בדור השני עומד על 2,680 מ"מ.
הערות שוליים

↑  2014 Audi RS Q3 officially unveiled [VIDEO ADDED], Motor1.com (באנגלית)
↑  Audi RS Q3, Motor1.com (באיטלקית)
↑  מאת cartube, אודי RSQ3 בישראל – מחיר החל מ-350 אלף שקל, באתר cartube
↑  מאת cartube, אודי Q3 RS – קרוסאובר על סטרואידים, באתר cartube
↑  אודי מוסיפה קצת RS ל-Q3 - אוטו, באתר www.auto.co.il
↑  Audi reveals 305bhp RS Q3: pics, Top Gear, ‏2013-02-20 (באנגלית)
↑  Voll auf die Fünf: Audi RS Q3 performance, Motor1.com (בגרמנית)
↑  Audi Q3: Jetzt 340 PS im RS, Motor1.com (בגרמנית)
↑  מאת cartube, 2015 אודי Q3 ו- Q3 RS: מתיחת פנים, באתר cartube
↑  More power for revised Audi RS Q3, Top Gear, ‏2014-11-06 (באנגלית)
↑  cartube, אודי חושפת גרסת ביצועים ל-RS Q3, באתר cartube
↑  Audi RS Q3 performance announced with 367 hp, Motor1.com (באנגלית)
↑  Audi has made the RS Q3 even more powerful. And faster, Top Gear, ‏2016-02-04 (באנגלית)
↑  cartube, בישראל: אודי RS Q3 Performance – עם 367 כ"ס, באתר cartube
↑  Audi RS Q3 (2020): Neuauflage auch als Sportback, Motor1.com (בגרמנית)
↑  cartube, חדש בישראל: 2020 אודי RS Q3 ספורטבק ו- RS Q3 - מחיר החל מ-463,000 שקל, באתר cartube
1 2  cartube, 2020 אודי RS Q3 החדש ו- RS Q3 ספורטבק נחשפים, באתר cartube
↑  אודי Q3 עם 400 כ"ס וגם בגרסת "קופה" - בדרך לישראל - אוטו, באתר www.auto.co.il
↑  Audi RS Q3, 5 cilindri anche in versione SUV coupé, Motor1.com (באיטלקית)
↑  Audi RS Q3, Sleeker Sportback Arrive With 394 HP, Hit 60 In 4.5 Seconds, Motor1.com (באנגלית)
דור ראשון
דור ראשון מתיחת פנים
אאודי RS Q3 פרפורמנס
דור שני
דור שני גרסת הספורטבק
דור שני גרסת הספורטבק
אגריותריום

| אגריותריום |
| --- | --- |
 מאובני שיניים של הדוב
תקופה
מיוקן- פליסטוקן 13.6–2.5 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
תת־משפחה:: Agriotheriinae
סוג:: אגריותריום
מינים
 Agriotherium myanmarensis  Agriotherium insigne  Agriotherium inexpetans  Agriotherium palaeindicus  Agriotherium sivalensis  Agriotherium africanum  Agriotherium coffeyi  Agriotherium gregoryi  Agriotherium schneideri
שם מדעי
 Agriotherium

אגריותריום (שם מדעי: Agriotherium; מילולית: "בהמה מרירה") הוא סוג של דוב נכחד שחי בן תקופת המיוקן לפליסטוקן באמריקה הצפונית, אירואסיה ואפריקה והיה ממיני הדובים הגדולים מעולם, גדול יותר מדוב קוטב. הוא השתייך לקבוצה שונה של דובים שנכחדה, מתת-המשפחה Agriotheriinae. נמצאו מספר מינים שלו ברחבי העולם מפלורידה עד אתיופיה, הודו וסין.
דוב זה הגיע לאורך 2.7 מטר ולמשקל של מעל 900 ק"ג והיה אחד מגדולי הדובים והטורפים מעולם, אך היה קטן יותר מקרוביו דוב קצר-פנים וארקטותריום. מבנה השיניים שלו דמה לזה של כלב והיה על פי הערכות בעל עוצמת נשיכה גדולה ביותר, הרבה יותר משל כל טורף חי. למרות זאת הוא היה כנראה אוכל-כול כמו הדובים החיים, וניזון מצמחייה שופעת וגם מטרף של סוסיים, גמליים, קרנפיים, פריים, כליקותריים ואולי מצעירי פילאים. כמו כן ייתכן שהיה מגרש מטרפם טורפים אחרים כמו האמפימכיירודוס והברבורופליס.
אבאויסאנטו

בית הכנסת לשעבר שנבנה בשנת 1896. היום משמש כמחסן.
אַבּאַוּיסַאנטוֹ (בהונגרית: Abaújszántó; בפי יהודי המקום: סאנטוב) היא עיירה במחוז בורשוד-אבאוי-זמפלן שבצפון-מזרח הונגריה, שהתקיימה בה עד שואת יהדות הונגריה קהילה יהודית גדולה וישיבה.
העיירה ממוקמת כ-40 קילומטרים צפונית-מזרחית לעיר המחוז מישקולץ. היישוב נמצא על דרך רבני הפלאים (הונגריה).
הקהילה היהודית

הקהילה היהודית בסאנטוב התקיימה כבר מראשית המאה ה-18, ובאמצע המאה נבנה בה בית הכנסת הראשון. ב-1787 הוקם בעיירה תלמוד תורה. עד לשואת יהודי הונגריה היו כפופים לרבנות הקהילה יהודים מאבאויקר.
בסוף המאה ה-19 סבלה הקהילה מהתנכלויות המקומיים הנוצרים בעקבות עלילת טיסאסלר.
ערב מלחמת העולם השנייה נמנו בעיירה 681 יהודים מתוך 4,908 תושבי העיירה כולה, עם תחילת הכיבוש הנאצי ב-1944 היו בעיר מספר דומה של יהודים, אלו ששרדו את עבודות הכפייה באביב 1944 הועברו לגטו קאשה (בקאשה) ומשם נשלחו למחנה ההשמדה אושוויץ. רוב יהודי הקהילה הושמדו בשואת יהודי הונגריה.
הקהילה התחדשה לזמן קצר לאחר המלחמה בידי ניצולים מעטים ששבו לעיר, ב-1949 היו בקהילה 61 איש, אך היא לא שרדה ואנשיה התפזרו.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 1,193 |  |
| 1880 | 1,093 | 4,499 |
| 1910 | 899 |  |
| 1920 | 800 |  |
| 1930 | 771 |  |
| 1941 | 681 | 4,908 |
הקהילה היהודית > רבני העיר

רבני העיירה עמדו גם בראש הישיבה המקומית שפעלה ברוח ישיבת פרשבורג, ושימשו כרבני כפרים באזור דוגמת אבאויקר. חלק מרבני העיירה התפרסמו ובהם (בסוגריים טווח השנים שבהן הנהיגו את הקהילה):
הרב צבי הירש לעוו - מחבר הספר "ארץ צבי" (מונקאטש תרמ"ז), שכיהן קודם לכן ברבנות הערים אסוד (אסאד) ובודרוגקרסטור (קרסטיר).
הרב ירמיה ב"ר יצחק ממטרסדורף (תקס"א, 1801 - תקס"ז, 1807) - כיהן לפני כן כרבה של מטרסדורף. נפטר ונקבר בהיידושאמשון (שאמשון)
הרב יואב רוזנבוים - מחבר "שערי בינה" (וינה תקנ"ב) ו"אמרי נועם" (מונקאטש ה'תרמ"ה). בנו של הרב הקודם, שכיהן קודם לכן כרבה של דויטשקרויץ (צעהלים).
הרב יצחק בן אורי פרנקל - חתנו של הרב ביליצר, מחבר "זבד טוב" הנספח לספר "חן טוב" של חמיו. אחרי רבנותו בסאנטוב כיהן כרבה של קאריי (קראלי).
הרב אלעזר לעוו (תק"צ, 1830 - תקצ"ז, 1837) - מחבר ספרים פורה, נודע בספר השו"ת שלו, "שמן רוקח".
הרב אריה ליב ליפשיץ (תרל"ג, 1873 - תרנ"ו, 1896)
הרב יהושע פלק יונגרייז - כיהן קודם לכן כרבן של סומבטהיי (שטיינאמאנגר) ונאג'שאלו (Nagysalló; כיום (אנ') בסלובקיה).
הרב יעקב משה דייטש - רבה האחרון של הקהילה, מניצולי רכבת קסטנר. נפטר בציריך ב-1945 ונקבר בירושלים.
ילידי המקום

מיהאי פרקש (בהונגרית: Farkas Mihály נולד בשם הרמן לוי, אבאויסאנטו, 18 ביולי 1904 - בודפשט, 6 בדצמבר 1965) היה פוליטיקאי הונגרי-יהודי קומוניסט, ששימש שר ההגנה של הונגריה בעידן מתיאש ראקושי. מיהאי פרקש היה אחד מחברי הרביעייה המוסקבאית (הכול יכולה)
לקריאה נוספת

אבאוי-סאנטו (סאנטוב), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 3–4. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
אברהם בן אשר

רבי אברהם בן אשר היה מחכמי חלב ושימש כרבה בסוף המאה ה-16. בקרב יהודי חלב נהגו לכנותו בשם "אב"א" (ראשי תיבות: אברהם בן אשר).
ביוגרפיה

נולד לרבי גדליה, לא ידוע היכן, אך ההשערות נעות בין העיר חלב שבסוריה, לבין אדריאנופול שבטורקיה.
רבי אברהם היה תלמידו של מרן ר' יוסף קארו וחברו של ר' משה אלשיך. שני החברים למדו לפני רבם באדריאנופלי שבטורקיה. חיבר פירוש למדרש רבה בשם "אור השכל". בשנת ה'שכ"א (1561) נדפס ממנו חלק על בראשית, ונקרא גם בשם "מעדני מלך". שימש ברבנות חלב משנת ה'ש"ל (1570).
הערות שוליים

↑  הרב רפאל הלפרין, אנציקלופדיה לבית ישראל בערכו.
| --- | --- |
בקרת זהויות :  NLI: 987007304308205171  VIAF: 63878061   WorldCat (עם VIAF): 63878061 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
אגריאנים

לוחם אגריאני
האגריאנים היה שבט תראקי שחיו באזור השפך העליון של הנהר סטרימון (כיום מערב בולגריה ודרום מזרח סרביה). בעת העתיקה הם חיו בשכנות לשני שבטים תראקים נוספים, הטריבאלים והמדים.
הם היו קשורים בקשרי ידידות עוד עם פיליפוס השני, מלך מוקדון. עם מותו של זה התמרדו המדים והטריבאלים תחת השלטון המוקדוני, אולם האגריאנים תחת הנהגת מלכם לנגארוס החליטו להישאר נאמנים למוקדונים. מלך מוקדון אלכסנדר הגדול תגמל את לנגארוס על ידי כך שתכנן להשיא אותו לאחת מבנות האצולה המוקדונית, אולם החתונה נמנעה עקב מותו של לנגארוס. אגריאנים רבים לחמו בצבא מוקדון במהלך מלחמותיו של אלכסנדר הגדול . הם לחמו לרוב כפלטסטים בעלי חימוש קל, הם נשאו עצמם לרוב חבילת כידונים חרב קלה ולא לבשו שריון. הם השתמשו בקסדה ומגן קלים והיו ניידים מאוד בשטחים הרריים.
האגריאנים המשיכו להיות נאמנים למוקדון, והם נזכרים לעיתים קרובות כמשרתים בצבא המוקדוני במהלך התקופה ההלניסטית. הם התבוללו ככל הנראה במהלך התקופה הרומית או מאוחר יותר במהלך נדידת העמים.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
The Crow & the Butterfly

"The Crow & the Butterfly" הוא סינגל של להקת הרוק האמריקאית שיינדאון, זה הסינגל החמישי מתוך אלבומם השני, The Sound of Madness. את השיר כתב סולן הלהקה, ברנט סמית. השיר הושמע לראשונה ב-2007, בגרסה אקוסטית חיה, במהלך תוכנית הרדיו של באקטהד.
ב-27 ביולי 2010 יצא ב-iTunes המיני-אלבום של השיר שכלל את הגרסה המקורית, גרסת pull mix, את הוידאו קליפ של השיר, וחוברת דיגיטלית.
ב-23 ביוני 2016 זכה השיר למעמד של תקליטון זהב לאחר שנמכרו ממנו למעלה מחצי מיליון עותקים.
משמעות השיר

בראיון לתוכנית Rockline הסביר סמית שכשהלהקה כתבה את האלבום הוא חלם על אם שבתה נפטרה חודש לפני שבנה, טרבור, נולד. הוא כתב את השיר על האם שמנסה להתמודד עם מות ילדתה ובה בעת להמשיך בחייה.
בבלוג שפורסם בעבר באתר הרשמי של הלהקה הסביר סמית ”מבחינת המילים, עבורי זה אחד הסיפורים העוצמתיים ביותר שאי פעם כתבתי, אבל אני יודע שהוא אומר משהו שונה לכל אחד.”
וידאו קליפ

לגבי האפשרות לצלם וידאו קליפ לשיר, סמית מסר: ”אנחנו בודקים תסריטים לוידאו קליפ לשיר, ואני מוכרח להודות שהיינו כל כך עסוקים בסיבוב ההופעות ובהכנת "The Carnival of Madness" שאפילו לא הספקנו לשאול אתכם מה דעתכם על השיר, ואיזה סוג של וידאו תרצו לראות”.
בסופו של דבר בוים הקליפ על ידי האנה לקס דייוויס. הצילומים התקיימו ב-24 ביוני 2010, כשהאלבום The Sound of Madness חגג שנתיים לצאתו. צילום מאתר הצילומים הראה חדר גדול באחוזה. הקליפ עלה לשירות Yahoo Music ב-17 ביולי 2010. בווידאו מוצגת הלהקה מנגנת על במה, בעוד קבוצת אנשים מסתוריים בלבוש שחור אוכלים ארוחת ערב ומניחים את כלי האוכל שלהם. אישה באיפור שנוזל מדמעותיה מתפרצת לחדר בעוד הקבוצה מסיימת את הארוחה ומתחילה לרקוד. בסצנת הריקוד שמתרחשת במהלך הפזמון האישה עוברת בין הרוקדים, ומנסה, ללא הצלחה, להגיע לנער צעיר בלבוש שחור. במהלך קטע המעבר השניים מצליחים להיפגש, והוא מניח בידה משכית ובה תמונה שלה עם ילד, ולוחש באוזנה, היא מחייכת ובוכה בהשלמה בעוד הלהקה וכל הנוכחים הולכים אל האור ומשאירים אותה לבד.
הקליפ נכנס למצעד ה-Fuse Top 20 Countdown במקום ה-18 ולמצעד 20 הקליפים של VH1 במקום ה-20 ב-13 ביולי וב-31 ביולי 2010 בהתאמה.
במצעדים

השיר הגיע למקום הראשון במצעד שירי הרוק של הבילבורד, והיה בכך לשיר הראשון של שיינדאון שהגיע להישג. הוא הגיע למקום הראשון גם במצעד שירי הרוק החמים של המגזין, ובכל הפך את The Sound of Madness לאלבום השני בהיסטוריה שארבעה מהסינגלים שלו מגיעים להישג (אחרי אלבומה של להקת דה בלאק קרואוז, The Southern Harmony and Musical Companion שעשה זאת ב-1992). השיר הגיע גם למקום ה-97 במצעד הבילבורד הוט 100, ולמקום השישי במצעד האלטרנטיבי של הבילבורד.
|   ‏‏‏  מצעדים שבועיים (2010)> מדינה |   ‏‏‏  מצעדים שבועיים (2010)> מצעד |   ‏‏‏  מצעדים שבועיים (2010)> מיקום שיא |   ‏‏‏  מצעדים שבועיים (2010)>  |
| --- | --- | --- | --- |
|  ארצות הברית | בילבורד הוט 100 | 97 |  |
|  ארצות הברית | US Mainstream Rock (Billboard) | 1 |  |
|  ארצות הברית | US Alternative Airplay (Billboard) | 6 |  |
|  ארצות הברית | US Hot Rock & Alternative Songs (Billboard) | 1 |  |
|  קנדה | קנדה הוט 100 | 51 |  |
|  קנדה | Canada Rock (Billboard) | 2 |  |
|   ‏‏‏  מצעדים שנתיים (2010)> מדינה |   ‏‏‏  מצעדים שנתיים (2010)> מצעד |   ‏‏‏  מצעדים שנתיים (2010)> מיקום שיא |   ‏‏‏  מצעדים שנתיים (2010)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Hot Rock Songs (Billboard) | 14 |  |